Uge 41 oktober 2022

Til statsminister Mette Frederiksen og udenrigsminister Jeppe Kofod.
Åbent ugebrev fra Bedsteforældre for Asyl!

I Politiken d. 8. d. m. var en stort opsat artikel, hvoraf fremgik at
Ida Auken skal arbejde for at genvinde de tabte storbyvælgere.

Det kan sagtens lade sig gøre - opskriften er enkel:
1) Glem alt om det famøse PARADIGMESKIFT og samarbejdet med de mest
rabiate borgerlige partier om at gøre livet så surt som muligt for
flygtninge, der søger asyl i Danmark!

2) Hjemtag omgående de sidste 5 danske børn fra syrisk fangelejr!

Med venlig hilsen
Johannes Pedersen, med i Bedsteforældre for Asyls arbejdsgruppe: "Alle
danske børn skal hjem fra syrisk fangelejr".